བོད་ཀྱི་མི་རིགས་གནས་དང་མི་གནས་ནི་བོད་ཀྱི་སྐད་ཡིག་རིག་གནས་རྒྱུན་གནས་ཐུབ་མིན་ལ་རག་ལས་ཡོད།བོད་ཀྱི་མི་རབས་གསར་པ་ལ་གཞི་རྩའི་ཆ་ནས་བོད་ཀྱི་སྐད་ཡིག་རིག་གནས་ཀྱི་རྨང་གཞི་ཡོད་པ་ཞིག་དང་།རྨང་གཞི་དེའི་ཐོག་བོད་པའི་མཐོ་རིམ་རིག་གནས་ཀྱི་ཤེས་ཚད་ཡག་པོ་ཡོད་ཅིང་།ཕྱིའི་སྐད་ཡིག་རིག་གནས་ཀྱི་ཐོག་ནས་ཀྱང་སློབ་སྦྱོང་མི་དམན་པ་ཞིག་ཡོད་པའི་མི་རབས་གསར་པ་ཞིག་དགོས་པ་དེ་ཚང་མའི་རེ་བ་རེད།ད་ལྟ་བཙན་བྱོལ་བོད་པའི་སྤྱི་ཚོགས་ནང་གི་མཐོ་སློབ་ཁག་ལས་ཐོན་པའི་སློབ་མ་རྣམས་ཀྱིས་ལྟོས་ས་ལྟོས་འཇོག་གི་བཙན་བྱོལ་བོད་པའི་སྤྱི་ཚོགས་ལ་ཕན་ནུས་ཆེན་པོ་ཐོན་ཐུབ་ཀྱི་ཡོད།འོན་ཀྱང་དགོས་མཁོ་དང་རེ་བ་ཡོངས་སུ་སྐོང་ཐུབ་པ་ཞིག་ཡོང་བར་ད་དུང་མི་ཤུགས་རྒྱུ་ཤུགས་གང་ཐད་ནས་སྟོང་ཆ་མེད་པ་ཞིག་གཏན་ནས་མིན།དེའི་ཐོག་ལ་ཕྱོགས་ཡོངས་ནས་ཤུགས་རྒྱག་དགོས་པ་ལས།སློབ་མ་བཅུ་གྲངས་ལས་མེད་པ་དག་སློབ་མཐར་ཕྱིན་ཡོང་བའི་སྐབས་སུ་ཞྭ་མོ་ནག་པོ་གྱོན་རྒྱུའི་དར་སོ་ཙམ་གྱིས་མི་རིགས་ཀྱི་འཆི་གསོན་ལ་ཕན་ནུས་དེ་ཙམ་མེད།